### Resume

Teknisk Udvalg vedtog 31. maj 2022 punkt nr. 135 omhandlende principper for udførelse af prøvehandlinger, som en del af arbejdet med det grønne tillæg til mobilitetsplanen. Ved samme lejlighed afsatte udvalget 0,5 mio. kr. til udførelse af midlertidige mobilitetsforsøg. Efterfølgende vedtog udvalget den 21. juni 2022 punkt nr. 155 vedr. igangsættelse af en konkret prøvehandling, som udløber af Jelling Trafikplan. Prøvehandlingen omhandler etablering af midlertidige knudepunkter, med det formål at sætte fokus på samkørsel til og fra Jelling. Men denne sag præsenteres udvalget for forvaltningens forslag til det videre forløb omkring igangsætningen af prøvehandlingen.

### Sagsfremstilling

Forvaltningen foreslår at der opstilles midlertidige knudepunkter bestående af 'kør-med'-stoppestedsskilte samt evt. flytbar bænk og cykelstativ på udvalgte lokaliteter i Jelling og Vejle. Der vil være tale om min. to knudepunkter i Jelling og min. to knudepunkter i Vejle. Idéen med de midlertidige knudepunkter er, at borgerne skal kunne stille sig ud til knudepunktet og blive samlet op af bilister der skal samme vej. De primære målgrupper vil være pendlere og uddannelssøgende, og knudepunkterne vil sandsynligvis skulle opstilles på indfaldsvejene til Jelling og Vejle. Knudepunkterne skal skabe et nyt mobilitetstilbud til borgerne, som gør det mindre nødvendigt at eje en eller flere biler. Den afledte effekt er tilmed flere potentielle kunder til de busser og tog, som kører i korridoren. Det samlede mobilitetstilbud forbedres dermed for borgerne.

Forsøget omfatter som udgangspunkt samkørsel mellem Jelling og Vejle, idet denne transportkorridor vurderes at have det største potentiale. Andre transportkorridorer som fx Henry Dahl og Jelling-Give kan også overvejes.

Forvaltningen har drøftet testprojektet med Jelling Lokalråd der gerne vil medvirke i forsøget. Det foreslås i den sammenhæng at forvaltningen afholder en workshop med lokalrådet hvor deltaljerne i testprojektet fastlægges i samarbejde med lokalrådet. Det er bl.a. i forhold til den konkrete placering af knudepunkterne, udformning af knudepunkterne, udarbejdelse af en detaljeret kommunikations- og tidsplan samt en plan for hvordan forsøget evalueres. Der vil være behov for lokalrådets opbakning og medvirken i formidlingen omkring forsøget, ligesom der er behov for lokale ambassadører der går forrest. Her spiller lokalrådet en central rolle som vil være afgørende for at forsøget reelt får flere til at samkøre.

I forbindelse med forsøget kan Nabogo inddrages, hvilket dog ikke er et krav. Dette afklares i forbindelse med den nævnte workshop med lokalrådet. Nabogo er en virksomhed der driver og udvikler en formidlingsplatform (app) for samkørsel, der gør det let og fordelagtigt at samkøre med andre før, under og efter turen. App'en er gratis at bruge for borgerne i Vejle Kommune, fordi Vejle Kommune er kunde hos Nabogo. App'en håndterer eventuel betaling mellem chauffør og passager med afsæt i en fast kilometertakst på 75 øre pr. kilometer. De først 10 km er gratis for passagerer, hvorfor samkørsel mellem Jelling og Vejle i mange tilfælde vil være gratis for passagerer, mens chauffører kan få tilskud til brændstof. Som passager skal man være 16 år, og chauffører skal være fyldt 18 år og have et gyldigt kørekort, for at bruge [adresse] app. Nabogo kan benyttes af borgerne, men samkørslen kan også foregå udenom Alexander Mikkelsen.

Prøvehandlingen forventes at kunne gennemføres for et budget på 50.000 kr. som primært vil gå til inkøb og opsætning af materiel til knudepunkterne.

Forsøget forventes at løbe i op til 12 måneder i 2023. Tidsplan og periode fastlægges nærmere i samarbejde med Jelling Lokalråd.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Fokus på og forbedring af mulighederne for samkørsel vil reducere transportspild og trængsel på vejene ved at samle flere mennesker i færre biler. [adresse] klimaplan har et mål der vedrører dette: "Vækst i indbyggertal er afkoblet fra vækst i fossil transport".

### Historik

Teknisk Udvalg behandlede den 29. marts 2022 punkt nr. 70, Kommisorium for grønt tillæg til mobilitetsplanen. Kommisoriet indeholder 10 dogmer hvoraf de to sidste omhandler '"at Erik Andersen ting".

Teknisk Udvalg behandlede den 31. maj 2022 punkt nr. 135, Principper for eksperimenter i grøn mobilitet. Der blev i den forbindelse reserveret 0,5 mio. kr. i TU´s innovationspulje til midlertidige forsøg.

Teknisk Udvalg behandlede den 21. juni 2022 punkt nr. 155, Status på arbejdet med grønt tillæg til mobilitetsplan, hvor 3 konkrete prøvehandlinger blev foreslået, herunder testprojekt som følge af Jelling Trafikplan.

### Teknik- og Miljødirektøren indstiller,

|  |  |
| --- | --- |
| at | udvalget godkender at forsøgsprojektet igangsættes. |

### Beslutning

Godkendt.